9.pielikums

Atklāta konkursa „Pārtikas preču piegāde Cesvaines novada pašvaldības

 izglītības un sociālās aprūpes iestādēm” nolikumam

identifikācijas numurs: CND 2017/17

Pārtikas preču piegādes Līgums

Cesvainē, \_\_\_\_\_\_\_\_. gada \_\_. **\_\_\_\_\_\_\_\_\_\_\_\_**

**Cesvaines novada dome**, reģistrācijas Nr.90000054727, juridiskā adrese Pils iela 1A, Cesvaine, Cesvaines novads, LV-4871 (turpmāk – Pasūtītājs), kā vārdā saskaņā ar likuma “Par pašvaldībām” 62.pantu un Cesvaines novada domes 2009.gada 24.jūlija saistošajiem noteikumu Nr.3 „Cesvaines novada pašvaldības nolikums” 17.4. punktu rīkojas domes priekšsēdētājs Vilnis Špats, no vienas puses, un

 .............................., reģistrācijas Nr. ................, juridiskā adrese . ......................., (turpmāk – Piegādātājs), kuru saskaņā ar statūtiem pārstāv .................................., no otras puses, (turpmāk abi kopā - Puses vai katrs atsevišķi arī – Puse), no brīvas gribas, bez maldības, viltus un spaidiem saskaņā ar iepirkuma “Pārtikas preču piegāde Cesvaines novada pašvaldības izglītības un sociālās aprūpes iestādēm”, identifikācijas numurs CND 2017/17, (turpmāk – Iepirkums) tehniskajām specifikācijām un rezultātiem un Piegādātāja iesniegto tehnisko un finanšu piedāvājumu Iepirkumā, noslēdz šāda satura Līgumu (turpmāk – Līgums):

1. 1. LĪGUMA PRIEKŠMETS
	1. Pasūtītājs pērk un Piegādātājs pārdod un piegādā pārtikas preces (turpmāk -Prece)saskaņā ar šo Līguma un tā pielikumu Nr. 1 (Tehniskais un finanšu piedāvājums), , sekojošām iepirkuma daļām

1.1.2. ..

1.1.3. ..

* 1. Pasūtītājs pasūta Preces sev nepieciešamajā apjomā. Līguma pielikumā Nr. 1 noteiktie preču apjomi var nesakrist ar Līguma izpildes gaitā pasūtīto preču apjomu, līdz ar to arī ar Līguma summu.
	2. Līgumā norādītais preču apjoms ir uzskatāms par orientējoši nepieciešamo daudzumu. Kopējais preču apjoms var mainīties līguma darbības laikā, ņemot vērā skolēnu skaita izmaiņas
1. Līguma summa UN NORĒĶINU KĀRTĪBA
	1. Līguma summa bez pievienotās vērtības nodokļa (turpmāk – PVN) ir līdz euro ................. (....................................), PVN ir euro ………… (...........................). Līguma summa ar PVN ir līdz euro ...................... (...............), kas sastāv no sekojošām iepirkuma daļām:

2.1.1.…..iepirkuma daļas par kopējo summu EUR….

* 1. Līguma summa noteikta, ievērojot Pielikumā Nr.1 noteiktās cenas. Līguma summa (Preču cenas) ietver Preces vērtību, piegādes , izkraušanas un taras izmaksas, kā arī visus valsts un pašvaldības noteiktos nodokļus (izņemot PVN), nodevas un citas izmaksas, kas saistītas ar Preci un tās piegādi.
	2. Pasūtītājs veic apmaksu par kvalitatīvu, Līguma noteikumiem atbilstošu Preci 10 (desmit) darba dienu laikā pēc Preces pavadzīmes abpusējas parakstīšanas dienas.
	3. Par apmaksas dienu tiek uzskatīta diena, kad Pasūtītājs veicis bankas pārskaitījumu par Preci uz Pārdevēja Līgumā norādīto bankas kontu.
	4. Gadījumā, ja Piegādātājs preces cenā nav iekļāvis kādas Līguma izpildei nepieciešamās izmaksas un pēc Līguma noslēgšanas šīs nepilnības tiek konstatētas, Līguma summa netiek pārrēķināta un pretendents sedz iepriekš minētās izmaksas uz sava rēķina.
	5. Pasūtītājs, veicot maksājumus par Preci vispirms to novirza aprēķinātā Līgumsoda un/vai zaudējumu un/vai tml. izdevumu un kaitējumu atlīdzināšanai/dzēšanai, ja tādi rodas, bet atlikusī summa tiek novirzīta pamatsummas apmaksai par saņemto Preci, neatkarīgi no mērķa, ko savā maksājuma uzdevumā ir norādījis Piegādātājs.
1. PUŠU TIESĪBAS UN PIENĀKUMI
	1. Pasūtītāja tiesības un pienākumi
		1. Pasūtītājs ir tiesīgs papildus Pārdevēja norādītajai informācijai un iesniegtajiem dokumentiem veikt piegādāto pārtikas produktu izcelsmes un kvalitātes pārbaudes.
		2. Pasūtītājam ir pienākums pieņem piegādāto Līguma prasībām atbilstošu, kvalitatīvu Preci, ja tā piegādāta saskaņā ar Līguma un Pieprasījuma noteikumiem.
		3. Pasūtītājam ir pienākums samaksā par pieņemto Līguma prasībām atbilstošu, kvalitatīvu Preci Līgumā noteiktajā kārtībā.
		4. Pasūtītājs apņemas ne vēlāk kā 1 (vienas) darba dienu laikā informēt (rakstiski- e-pasts, fakss un telefoniski) Piegādātāju par aktuālo informāciju, apstākļiem, to maiņu (protokoli, ziņojumi, lēmumi) u.tml., kas var jebkādā veidā ietekmēt un attiekties uz Līguma saistību izpildi (t.sk. termiņi, risinājumi, Līguma darbība u.tml.)
		5. Pasūtītājam ir tiesības līguma darbības laikā attiecīgajā iepirkuma priekšmeta daļā iepirkt preces, kas nav iekļautas tehniskajā specifikācijā, bet ir Pārdevēja sortimentā, un kuru iegādes nepieciešamību pasūtītājam nav iespējams prognozēt iepirkuma veikšanas brīdī. Šādu preču apjoms nepārsniegs 10% no kopējās līguma summas katrā iepirkuma priekšmeta daļā.
		6. Pasūtītājam ir tiesības pārbaudīt preču izcelsmi, ražotāju/audzētāju, preču piegādes transporta vienības u.tml., pieprasot attiecīgos dokumentus.
		7. Pasūtītājam ir tiesības vienpusēji lauzt Līgumu, ja tam ir būtiski iemesli.
	2. Piegādātāja tiesības un pienākumi
		1. Piegādātājam ir pienākums pārdod un piegādā Līguma noteikumiem atbilstošu, kvalitatīvu Preci saskaņā ar Līguma noteikumiem un Pieprasījumu.
		2. Piegādātājam ir pienākums nekavējoties rakstiski informēt Pasūtītāju par izmaiņām Preču piegādē un pamatot izmaiņu nepieciešamību.
		3. Piegādātājs ir atbildīgs par normatīvajos aktos noteikto dokumentu noformēšanu un uzrādīšanu atbilstoši LR likumdošanas prasībām.
		4. Piegādātājam ir pienākums nodrošināt, lai uz to produktu iepakojuma, kuri atbilst bioloģiskās lauksaimniecības vai nacionālās pārtikas kvalitātes shēmas prasībām, piegādes brīdī ir atbilstoša norāde.
		5. Piegādātājam ir pienākums nodrošināt iespēju Pasūtītājam vai tā pilnvarotai personai iepazīties ar dokumentāciju, kas apliecina Precesizcelsmi un kvalitāti.
		6. Piegādātājam ir pienākums pārbaudīt, lai Preču piegādes laikā automašīnas tuvumā nebūtu bērni.
		7. Piegādātājam ir pienākums ievērot Pircēja norādījumus attiecībā uz Preces piegādi un izkraušanu.
		8. Piegādātājs garantē Preču derīguma termiņu no Preces nodošanas dienas saskaņā ar Preces dokumentāciju.
		9. Piegādātājam ir pienākums nepiegādāt pārtikas Preces, kuru derīguma termiņš ir neatbilstošs.
		10. Piegādātājam ir pienākums piegādāt Preci ražotāja standarta iepakojumā un marķējumā, nodrošinot pilnīgu Preces drošību pret iespējamiem bojājumiem to transportējot.
		11. Piegādātājam ir pienākums pēc pieprasījuma izsniegt Pasūtītājam sertifikātus vai citus Preces kvalitāti apliecinošus dokumentus.
		12. Piegādātājam ir pienākums Līguma prasībām neatbilstošas un/vai nekvalitatīvas Preces piegādes gadījumā apmainīt to pret Līguma prasībām atbilstošu un/vai kvalitatīvu Preci uz sava rēķina.
		13. Piegādātājam ir pienākums ne vēlāk kā 1 (vienas) darba dienu laikā informēt (rakstiski- e-pasts, fakss un telefoniski) Pasūtītāju par aktuālo informāciju, apstākļiem, to maiņu (ziņojumi, lēmumi) u.tml., kas var jebkādā veidā ietekmēt un attiekties uz Piegādātājam uzdoto Darbu izpildi (t.sk. termiņi, risinājumi, Līguma darbība u.tml.).
		14. Piegādātājam ir pienākums nodrošināt preču piegādi, tā, lai tās saglabātu kvalitāti u.tml.
2. PRECES PASŪTĪŠANAS, PIEGĀDES UN PIEŅEMŠANAS KĀRTĪBA
	1. Pasūtījums no Pasūtītāja tiek pieņemts rakstiski vai mutiski uz Piegādātāja norādīto tālruņa Nr. ……………….. vai e-pastu………………..
	2. Ja pēc Pieprasījuma apstiprināšanas Piegādātājs konstatē, ka nav iespējams piegādāt visas Pieprasījumā norādītās Preces, tad Piegādātājs informē Pasūtītāju vismaz 24 (divdesmit četras) stundas pirms Preču piegādes.
	3. Piegādātājs piegādā Preci uz Pieprasījumā norādīto adresi: Cesvaines vidusskola, Madonas iela 1, Cesvaine, Cesvaines novads, Pušu noteiktajā piegādes laikā
	4. Piegādātājs pirms Preces piegādes saskaņo (telefoniski vai elektroniski) ar Pasūtītāja pārstāvi Preces piegādes laiku.
	5. Piegādātājs nodod Preces kopā ar preču pavadzīmēm-rēķiniem, preču izcelsmes un garantijas sertifikātiem (ja nepieciešams).
	6. Piegādātājs nodrošina, ka Pasūtītājam tiek iesniegti atbilstoši tiesību normatīvajiem aktiem noformēti Preču pavadzīmju-rēķinu trīs eksemplāri (viens eksemplārs - Piegādātājam, divi eksemplāri – Pasūtītājam), Preču pavadzīmēs-rēķinos norāda Līgumu, datumu, Preci, Preces daudzumu, vienas vienības cenu un kopējo summu, Preces piegādes adresi u.c. informāciju atbilstoši normatīvajiem aktiem. Dokumentos jābūt norādītam Preču pārtikas produktu uzglabāšanas režīmam, realizācijas termiņiem, veselības marķējumam
	7. Preces uzskatāmas par piegādātām un nodotām Pasūtītājam ar brīdi, kad Puses (to pilnvaroti pārstāvji) parakstījušas Preču pavadzīmi-rēķinu. Līdz tam Piegādātājs ir atbildīgs par Preces pilnīgu vai daļēju bojāeju vai sabojāšanas risku.
	8. Pasūtītājs ir tiesīgs pirms pieņemšanas pārbaudīt Preci, nepieņemt to un neparakstīt Preces pavadzīmi-rēķinu, ja Prece neatbilst Preces pavadzīmē-rēķinā un/vai Preču tehniskajām specifikācijām norādītajam.
	9. Ja pēc Preces pavadzīmes abpusējas parakstīšanas Pasūtītājs konstatē, ka piegādāta Līguma noteikumiem neatbilstoša Prece, Pasūtītājs 10 (desmit) darba dienu laikā nosūta Piegādātājam rakstveida pretenziju un uzaicina Piegādātāju Pircēja norādītā adresē un termiņā ierasties sastādīt aktu par konstatētajiem trūkumiem. Pārdevēja neierašanās gadījumā Pasūtītājs ir tiesīgs sastādīt aktu bez Pārdevēja klātbūtnes un nosūtīt sastādīto aktu Piegādātājam uz Līgumā norādīto elektroniskā pasta adresi, uz kuru nosūtīts Pieprasījums.
	10. Ja pēc Preces pavadzīmes-rēķina abpusējas parakstīšanas, 10 (desmit) darba dienu laikā Pasūtītājs nenosūta augstāk 4.9.punktā minēto pretenziju, tad ir uzskatām, ka prece ir piegādātā atbilstoši Līguma noteikumiem
	11. Augstāk 4.8 un 4.9 punktos minēto apstākļu iestāšanās gadījumā, Piegādātājam ir pienākums 1 (vienas) kalendārās dienas laikā pēc akta par konstatētajiem trūkumiem sastādīšanas, uz sava rēķina apmainīt Līguma noteikumiem neatbilstošo Preci pret Līguma noteikumiem atbilstošu Preci, kā arī pildīt Līgumā noteiktās sankcijas par Preces termiņa kavēšanu, ja termiņš ir nokavēts.
	12. Ja Piegādātājs, saņēmis paziņojumu nespēj novērst Preces trūkumus Pasūtītājam pieņemamā termiņā no pretenzijas saņemšanas brīža, Pasūtītājam ir tiesības samaksāt Piegādātājam samazinātu Līguma summu/konkrētās preces cenu par radušos zaudējumu un/vai izdevumu vērtību.
	13. Gadījumā, ja Pasūtītājs ir saņēmis Preci, kvalitātes trūkumi ir konstatēti 4.9. punktā minētajā termiņā, bet prece netiek atgriezta Piegādātājam, tad Piegādātājam ir pienākums piegādāt atbilstošas kvalitātes preci konkrētā apjomā, kas bijusi neatbilstoša.
	14. Gadījumā, ja Piegādāta prece un tās kvalitātes neatbilstība konstatēta vēlāk par 4.9.punktā minēto termiņu, kā arī ir tikusi veikta šo preču apmaksa, Piegādātājam ir pienākums aizvietot nekvalitatīvu preci ar pasūtītāja prasībām atbilstošu vai atmaksāt konkrētās preces vērtību t.sk. PVN. Šī punkta nosacījumi attiecas uz pārtikas precēm, kuras realizēšana nenotiek pirmajās desmit darba dienās pēc piegādes, t.i., ilglaicīgai uzglabāšanai apstrādāti pārtikas produkti un preces.
	15. Līguma izpildes laikā iespējama pārtikas preču maiņa pret līdzvērtīgu kvalitātē un cenā, ja tehniskajā specifikācijā/tehniskajā piedāvājumā minētā prece vairs netiek ražota, vai tirdzniecībā nav pieejama.
3. PRECES KVALITĀTE
	1. Ar kvalitatīvu Preci Līguma ietvaros saprotama Prece, kas atbilst Preces ražotāja standartiem, spēkā esošiem normatīvajiem aktiem attiecībā uz Preci, Līguma noteikumiem un Pārdevēja piedāvājumam Iepirkumā.
	2. Obligātās prasības:
		1. Pārtikas produktiem jāatbilst Latvijas Republikas un Eiropas Savienības spēkā esošajos normatīvajos aktos noteiktajiem kvalitātes un obligātā nekaitīguma prasībām, tai skaitā 2012. gada 13.marta Ministru kabineta noteikumiem Nr.172 ,,Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem**,** Ministru kabineta 2013. gada 17.septembra noteikumiem Nr.890 „Higiēnas prasības bērnu uzraudzības pakalpojuma sniedzējiem un izglītības iestādēm, kas īsteno pirmsskolas izglītības programmu”, Ministru kabineta 2013.gada 15.oktobra noteikumiem Nr.1113 „Prasības attiecībā uz augļu sulām un tām līdzīgiem produktiem”, Ministru kabineta 01.02.2011. noteikumiem Nr.97 “Noteikumi par klasifikācijas, kvalitātes un marķējuma prasībām piena produktiem un saliktiem piena produktiem” u.c. ar pārtikas produktu piegādi saistītiem normatīvajiem aktiem;
		2. Pārtikas produktu kvalitātes kritēriji (ķīmiskie, mikrobioloģiskie, organoleptiskie) ir nemainīgi visā realizācijas termiņa laikā.
		3. Transportēšanas - piegādes laikā jāievēro Eiropas Parlamenta un Padomes 2004. gada 29.aprīļa Regulas (EK) Nr.852/2004 „Par pārtikas produktu higiēnu” prasības.
		4. Transportēšanas laikā produkti jāpasargā no piesārņojuma un jānodrošina pārvadāšanai nepieciešamā temperatūra. Transportlīdzeklim, tarai, iepakojumam, konteineram, kuros pārvietos pārtikas produktus, jābūt tīriem, atbilstoši noteiktajām pārtikas higiēnas prasībām.
		5. Pārtikas produktu derīguma termiņš uz piegādes brīdi ir ne mazāks kā 75% no ražotāja noteiktā kopējā derīguma termiņa.
		6. Derīguma termiņš ātri bojājušiem produktiem ir jābūt vismaz trīs dienas no piegādes dienas
		7. Pārtikas produkti jāpiegādā atbilstošā kvalitātē, sortimentā un daudzumā.
		8. Uz Piegādāto produktu iepakojuma jābūt norādītam pārtikas produktu uzglabāšanas režīmam, realizācijas termiņiem, veselības marķējumam. Pārtikas precēm jāpievieno attiecīgi to izcelsmi, derīgumu un kvalitāti apliecinoši dokumenti.
		9. Ja Pretendents piedāvājumā norādījis produktus, kuri atbilst BL, NPKS vai LPIA prasībām, tad šo norādīto zaļo pārtikas produktu piegāde jānodrošina pilnā specifikācijā norādītajā apjomā
	3. Preces kvalitātei jābūt apliecinātai ar Preces ražotāja/izgatavotāja atbilstības sertifikātu. Sertifikāta kopijai jābūt pievienotai Precei, sertifikāta oriģinālu vai apliecinātu kopiju Piegādātājs uzrāda Pasūtītājam pēc pieprasījuma.
	4. Pasūtītājam nav pienākums veikt pasūtījumu par visu Līgumā noteikto Līguma summu.

**6.PUŠU ATBILDĪBA**

* 1. Puses apņemas izpildīt Līgumā noteiktās savstarpējās saistības noteiktajos termiņos un apmēros.
	2. Piegādātājs ir pilnīgi atbildīgs par preču piegādi Līgumā un tā pielikumos noteiktajā apmērā, termiņā un kvalitātē .
	3. Puses ir pilnīgi atbildīgas par visas nepieciešamās informācijas laicīgu nodošanu otrai Pusei, ja tas attiecas uz Līgumā noteikto saistību izpildi.
	4. Puses ir atbildīgas par visiem zaudējumiem, kas otrai Pusei var rasties ar Līgumu uzņemto saistību neizpildes vai nepienācīgās izpildes dēļ. Vainīgā Puse atlīdzina otrai Pusei vai trešajām personām, savas darbības vai bezdarbības rezultātā radītos zaudējumus tai skaitā tiesāšanās izdevumus, kuri radušies neizpildot vai nepienācīgi izpildot šajā Līgumā noteiktās saistības.
	5. Ja Pasūtītājs neievēro Līgumā noteikto Preces apmaksas termiņu, Pasūtītājs maksā Piegādātājam Līgumsodu 0,5 % (nulle komats pieci procenti) apmērā no termiņā neapmaksātās summas par katru nokavēto kalendāro dienu, bet ne vairāk kā 10 % no termiņā neapmaksātās summas, 10 (desmit) darba dienu laikā no Pārdevēja rēķina par Līgumsodu iesniegšanas dienas Pasūtītājam.
	6. Ja Piegādātājs neievēro Līguma un Pasūtītāja noteikto piegādes termiņu, Piegādātājs maksā Pasūtītājam Līgumsodu 0,5 % ((nulle komats pieci procenti) apmērā no termiņā nepiegādātās Preces summas par katru nokavēto kalendāro dienu, bet ne vairāk kā 10% no termiņā nepiegādātās Preces summas, 10 (desmit) kalendāro dienu laikā pēc Pircēja rēķina par Līgumsodu izrakstīšanas dienas.
	7. Ja Piegādātājs neievēro Līgumā noteikto preču apmaiņas termiņu, Piegādātājs maksā Pasūtītājam Līgumsodu 0,5 % (nulle komats pieci procenti) apmērā no termiņā neapmainītas Preces summas par katru nokavēto kalendāro dienu, bet ne vairāk kā 10% no termiņā neapmainītās Preces summas, 10 (desmit) kalendāro dienu laikā pēc Pircēja rēķina par Līgumsodu izrakstīšanas dienas.
	8. Ja Piegādātājs atkārtoti piegādājis Līguma noteikumiem neatbilstošu Preci, par ko ir sastādīts Līguma 4.9. punktā noteiktais akts par konstatētajiem trūkumiem, Piegādātājs maksā Pasūtītājam Līgumsodu EUR 100,00 (viens simts euro 00 centi) apmērā par katru konstatēto gadījumu, 10 (desmit) kalendāro dienu laikā pēc Pircēja rēķina par Līgumsodu izrakstīšanas dienas.
	9. Līgumsoda samaksa neatbrīvo Puses no saistību izpildes. Pasūtītājs var prasīt kā Līgumsoda, tā arī Līguma noteikumu izpildīšanu.
	10. Ja Piegādātājs vienpusēji atkāpjas no Līguma, tad Piegādātājs maksā Pasūtītājam Līgumsodu 10 % (desmit procentu) apmērā no Līguma summas, 10 (desmit) kalendāro dienu laikā pēc Pircēja rēķina par Līgumsodu izrakstīšanas dienas, un Līgums tiek izbeigs.
	11. Pasūtītājam ir tiesības ieskaita veidā veikt savstarpējos norēķinus, ja Pusēm rodas savstarpējie prasījumi (t.sk. līgumsods, nekvalitatīvās preces vērtība u.c. gadījumi).
	12. Nevienai Pusei nav tiesību nodot no šā Līguma izrietošās saistības vai tiesības trešajām personām bez otras Puses piekrišanas, līdz ar to visas vienošanās vai līgumi, kurus viena no Pusēm noslēgusi, pārkāpjot šo nosacījumu, uzskatāmi par spēkā neesošiem no noslēgšanas brīža.
1. **STRĪDU IZŠĶIRŠANAS KĀRTĪBA**
	1. Puses vienojas visus strīdus un domstarpības, kas varētu rasties pēc Līguma parakstīšanas, attiecībā uz šī Līguma saistībām risināt pārrunu ceļā.
	2. Visi strīdi un domstarpības saistībā ar Līgumu, ko nevar atrisināt starp Pusēm pārrunu ceļā 30 (trīsdesmit) kalendāro dienu laikā, tiek risināti Latvijas Republikas tiesā, piemērojot Latvijas Republikas normatīvos aktus.
2. **NEPĀRVARAMA VARA**
	1. Puses tiek atbrīvotas no atbildības, tostarp zaudējumu atlīdzināšanas pienākuma, par daļēju vai pilnīgu Līguma saistību neizpildi, ja šī neizpilde ir radusies pēc Līguma noslēgšanas nepārvaramas varas rezultātā, ko Puses nav varējušas paredzēt un novērst saprātīgiem līdzekļiem.
	2. Nepārvarama vara cita starpā ir dabas stihija, ugunsgrēks, eksplozija, militāra akcija, blokāde, streiks, valsts varas vai tās pārvaldes institūciju rīcība un to pieņemtie normatīvie akti, lēmumi un rīkojumi, civiliedzīvotāju nemieri, citi ārkārtēja rakstura negadījumi
	3. Par nepārvaramas varas apstākli nevar tikt atzīts piegādātāju un citu iesaistīto personu saistību neizpilde, vai nesavlaicīga izpilde.
	4. Puse, kura nespēj pildīt ar Līgumu uzņemtās saistības nepārvaramas varas apstākļu dēļ nekavējoties par to paziņo otrai Pusei, tiklīdz šādi apstākļi ir iestājušies vai Puse par tiem uzzinājusi. Šajā gadījumā Puses sastāda vienošanos par turpmāko Līguma saistību izpildi un termiņiem.
	5. Nesavlaicīga paziņojuma par nepārvaramas varas sākumu un beigu laiku gadījumā Puses netiek atbrīvotas no saistību izpildes.
	6. Ja nepārvaramas varas apstākļu dēļ Līgums tiek lauzts, Puses veic savstarpējos norēķinus par veiktajiem Darbiem (to daļu) un neviena Puse nevar prasīt atlīdzināt zaudējumus, kas radušies Līguma laušanas rezultātā.
3. LĪGUMA DARBĪBAS TERMIŅŠ UN GROZĪJUMU VEIKŠANA
	1. Līgums tiek noslēgts uz vienu kalendāro gadu. Līgums stājas spēkā tā abpusējas parakstīšanas dienā un ir spēkā līdz pilnīgai Līgumā atrunāto saistību izpildei.
	2. Līguma grozījumi un papildinājumi, ir spēkā tikai tad, ja tie izdarīti rakstveidā un tos parakstījušas abas Puses.
	3. Līgumā obligāti ir jāizdara grozījumi sakarā ar izmaiņām normatīvajos aktos, kuri pieņemti pēc Līguma spēkā stāšanās un , kas var skart ar Līgumu uzņemto saistību izpildi. Ja minētie grozījumi pasliktina kādas Puses stāvokli, tad tā ir tiesīga pieprasīt Līguma izbeigšanu.
	4. Ja kāds no Līguma noteikumiem zaudē spēku saskaņā ar Pušu vienošanos vai normatīvajiem aktiem, tad pārējie Līguma nosacījumi paliek spēkā.
	5. Līgums var tikt izbeigts Pusēm par to rakstiski vienojoties.
	6. Jebkura Puse var izbeigt Līgumu vienpusēji, par to rakstveidā brīdinot otru Pusi 30 (trīsdesmit) dienas iepriekš.
	7. Pusēm ir tiesības vienpusēji lauzt Līgumu nekavējoties, par to paziņojot otrai Pusei, ja tam ir būtisks iemesls un/vai ja otra Puse nepilda vai nepienācīgi pilda ar šo Līgumu uzņemtās saistības
		1. Gadījumā, ja Piegādātājs pārkāpj šā Līguma saistības Pasūtītājs ir tiesīgs vienpusējā kārtībā lauzt šo Līgumu, prasot atlīdzināt zaudējumus.
	8. Jebkurā gadījumā, ja Līgums tiek lauzts, Pusēm ir pienākums veikt savstarpējos norēķinus šajā Līgumā noteiktajā kārtībā

# VISPĀRĪGIE NOTEIKUMI

* 1. Pasūtītājs pilnvaro \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ veikt šī Līguma uzraudzību, izdarīt Pieprasījumu, Preču pieņemšanu, parakstīt Preču pavadzīmi-rēķinu, sastādīt aktus, pretenzijas un Piegādātājs atzīst šo pilnvarojumu par sev saistošu.
	2. Visi paziņojumi, vēstules, pavēstes un cita veida nosūtāmie dokumenti, kas nogādāti uz šajā Līgumā minētajām Pušu adresēm, uzskatāmi par saņemtiem ar saņemšanas brīdi, par ko liecina rakstisks apliecinājums (atzīme) par dokumenta saņemšanu vai 7 (septiņas) dienas pēc to izsūtīšanas dienas (pasta zīmogs). Ja nodots personiski, uzskatāmi par nodotiem nodošanas dienā.
	3. Šī Līguma ietvaros jebkuri rakstiski dokumenti (t.sk. jebkāda veida informācija), ko Puses ir nosūtījušas izmantojot faksa aparātu un izmantojot e-pastu ir uzskatāmi par nosūtītiem un saņemtiem ar nosūtīšanas dienu.
	4. Atbildes sniegšanas termiņš uz ienākošo korespondenci (t.sk. jebkādiem saņemtajiem dokumentiem) starp Pusēm šī Līguma ietvaros ir 3 (trīs) darba dienas, ja šajā Līgumā nav atrunāts citādi.
	5. Gadījumā, ja kāda no Pusēm maina savu adresi, tālruņus, e-pastus vai norēķinu konta rekvizītus u.tml., tā ne vēlāk kā 2 (divu) kalendāro dienu laikā rakstiski paziņo par to otrai pusei, pretējā gadījumā nepaziņojusī puse nevar atsaukties uz saistību neizpildi, ko radījušas nepaziņošanas sekas. Līdz paziņojuma saņemšanas brīdim par spēkā esošu uzskatāms attiecīgai Pusei zināmais nosaukums, adrese, norēķinu konts vai pilnvarotās personas.
	6. Šī līguma noteikumi ir saistoši Pusēm un pilnā apmērā pāriet uz Pušu tiesību un saistību pārņēmējiem.
	7. Tās Līguma attiecības, kuras nav atrunātas šī Līguma tekstā, tiek regulētas saskaņā ar Latvijas Republikas normatīvajiem aktiem.
	8. Līgumam ir pievienots pielikumā nr.1 Piegādātāja piedāvājums , kas sastāv no Pieteikuma, “Tehniskā specifikācija un Tehniskais piedāvājums” un “Finanšu piedāvājums” . Pielikums nr.1 ir Līguma neatņemama sastāvdaļa.
	9. Līgums sastādīts divos oriģinālos eksemplāros, uz ... (......) lapas pusēm , latviešu valodā, ar vienādu juridisku spēku, Līguma viens eksemplārs izsniegts Pasūtītājam un viens eksemplārs Piegādātājam.
	10. Pušu paraksti apliecina, ka tās pilnībā ir iepazinušās ar Līgumu, tām ir saprotams tā saturs un sekas.

**14. PUŠU REKVIZĪTI UN PARAKSTI**

|  |  |
| --- | --- |
| PASŪTĪTĀJS  Cesvaines novada domeReģistrācijas Nr.90000054727Adrese Pils iela 1A, CesvaineCesvaines novads, LV-4871 \_\_\_\_\_\_\_\_\_\_\_\_\_\_\_\_\_\_\_\_ | **PIEGĀDĀTĀJS** |